Borås
Borås on tiheasustusega paikkond Rootsis Västra Götalandi läänis, Boråsi valla keskus. Linna asutas 1621. aastal kuningas Gustav II Adolf. Boråsist sai tekstiilitootmise keskus. Esimene tekstiilitehas valmis 1834, juba mõne aasta pärast (1837) oli linnas 148 tekstiilitehast. Aastal 1944 töötas linnas 12 000 inimest 243 tekstiilitehases. Tänapäeval on linna suurim ettevõte Ericsson. Boråsist on pärit Ingvar Carlsson.